**บันทึกข้อความ**

**ส่วนราชการ** สำนักงานจังหวัดฉะเชิงเทรา กลุ่มงานศูนย์ดำรงธรรมจังหวัด โทร**.** ๐-๓๘๕๑-๓๒๕๙

**ที่** ฉช ๐๐๑๗.๑/ **วันที่** ตุลาคม ๒๕๖๗

**เรื่อง** แจ้งผลการวินิจฉัยผู้ตรวจการแผ่นดิน

เรียน ผู้ว่าราชการจังหวัดฉะเชิงเทรา

**๑. เรื่องเดิม**

๑.๑ ศูนย์ดำรงธรรมจังหวัดฉะเชิงเทรา ได้รับแจ้งจากสำนักงานผู้ตรวจการแผ่นดิน ความว่านางสาวสง่า ปริงกระโทก ได้ร้องเรียนต่อผู้ตรวจการแผ่นดิน โดยกล่าวอ้างว่า เมื่อวันที่ ๒๓ กันยายน ๒๕๖๔ ผู้ร้องเรียนได้ยื่นคำร้องขอรังวัดสอบเขตที่ดิน ซึ่งเป็นที่ตั้งของบ้านพักอาศัยของผู้ร้องเรียน บ้านเลขที่ ๕๒ หมู่ที่ ๑๖ ตำบลคู้ยายหมี อำเภอสนามชัยเขต จังหวัดฉะเชิงเทรา ต่อสำนักงานการปฏิรูปที่ดินจังหวัดฉะเชิงเทรา (ส.ป.ก. ฉะเชิงเทรา) แต่เจ้าหน้าที่มิได้มารังวัดสอบเขตให้ผู้ร้องเรียนแต่อย่างใด รวมทั้งผู้ใหญ่บ้านหมู่ที่ ๑๖ ตำบลคู้ยายหมี อำเภอสนามชัยเขต จังหวัดฉะเชิงเทรา ไม่ลงลายมือชื่อรับรองแนวเขตที่ดินดังกล่าว อย่างไรก็ดี ส.ป.ก. ฉะเชิงเทรา มีการนัดรังวัดสอบเขตที่ดินแปลงข้างเคียงให้กับพี่น้องของผู้ร้องเรียน อีกทั้งผู้ใหญ่บ้านหมู่ที่ ๑๖ ได้ลงนามรับรองแนวเขตที่ดินให้กับพี่น้องของผู้ร้องเรียนดังกล่าว อันเป็นเหตุทำให้ผู้ร้องเรียนเสียสิทธิในการครอบครองที่ดินอย่างไม่ถูกต้องตามข้อเท็จจริง จึงขอให้จังหวัดฉะเชิงเทราชี้แจงข้อเท็จจริงหรือให้ความเห็นในการปฏิบัติงาน (เอกสาร ๑)

๑.๒ จังหวัดฉะเชิงเทรา ได้แจ้งต่อเลขาธิการสำนักงานผู้ตรวจการแผ่นดินว่า ได้ตรวจสอบข้อมูลในระบบฐานข้อมูลการร้องเรียนร้องทุกข์ของศูนย์ดำรงธรรมจังหวัดฉะเชิงเทรา ณ วันที่ ๓๐ มกราคม ๒๕๖๗ ไม่ปรากฏว่ามีการร้องเรียนร้องทุกข์เกี่ยวกับกรณีดังกล่าวแต่อย่างใด อย่างไรก็ตาม จังหวัดฉะเชิงเทราได้แจ้งให้สำนักงานการปฏิรูปที่ดินจังหวัดฉะเชิงเทราและอำเภอสนามชัยเขต ตรวจสอบและชี้แจงข้อเท็จจริงในกรณีดังกล่าวโดยละเอียด แล้วรายงานผลการดำเนินการ พร้อมความเห็นและเอกสารหลักฐานที่เกี่ยวข้อง ให้จังหวัดฉะเชิงเทราทราบ (เอกสาร ๒)

๑.๓ สำนักงานการปฏิรูปที่ดินจังหวัดฉะเชิงเทรา รายงานว่า กรณีเรื่องร้องเรียนดังกล่าวเป็นเรื่องเดียวกับที่ผู้ร้องเคยมีหนังสือร้องเรียนขอความเป็นธรรมกับผู้ตรวจการแผ่นดิน ซึ่ง ส.ป.ก.ฉะเชิงเทราได้ตรวจสอบข้อเท็จจริงและได้มีหนังสือชี้แจงข้อเท็จจริงพร้อมเอกสารหลักฐานที่เกี่ยวข้อง  
นำเรียนเลขาธิการสำนักงานผู้ตรวจการแผ่นดินเพื่อโปรดทราบแล้ว ซึ่งต่อมาผู้ตรวจการแผ่นดินได้มี  
คำวินิจฉัยเรื่องร้องเรียนดังกล่าว และเลขาธิการสำนักงานผู้ตรวจการแผ่นดินได้แจ้งผลการวินิจฉัย  
ยุติเรื่องร้องเรียนให้ ส.ป.ก. ฉะเชิงเทราทราบ พร้อมแจ้งให้ผู้ร้องทราบด้วยแล้ว (เอกสาร ๓)

๑.๔ จังหวัดฉะเชิงเทราแจ้งรายงานผลการตรวจสอบข้อเท็จจริงจากสำนักงานการปฏิรูปที่ดินแก่อำเภอสนามชัยเขต ว่าเรื่องร้องเรียนดังกล่าวเป็นเรื่องเดียวกับที่ผู้ร้องเคยมีหนังสือร้องเรียน  
ขอความเป็นธรรมกับผู้ตรวจการแผ่นดิน ซึ่งได้มีคำวินิจฉัยแล้ว ตามเรื่องร้องเรียน เลขดำที่ ๒๗๗๗/๒๕๖๕ เรื่องร้องเรียน เลขแดงที่ ๒๖๐๖/๒๕๖๖ ลงวันที่ ๒๕ กันยายน ๒๕๖๖ เพื่อพิจารณาดำเนินการในส่วนที่เกี่ยวข้อง พร้อมทั้งให้ร่วมกับ ส.ป.ก. ฉะเชิงเทรา องค์กรปกครองส่วนท้องถิ่นในพื้นที่ และผู้ปกครองท้องที่ ดำเนินการเจรจาไกล่เกลี่ยข้อพิพาทกรณีดังกล่าวอย่างสมานฉันท์ แล้วรายงานผลให้จังหวัดฉะเชิงเทราทราบ (เอกสาร ๔)

**๒. ข้อเท็จจริง**

ผู้ตรวจการแผ่นดินได้พิจารณาข้อเท็จจริงและข้อกฎหมายแล้ว ดังนี้ (เอกสาร ๕)

๒.๑ กรณีร้องเรียนผู้ใหญ่บ้านหมู่ที่ ๑๖ ตำบลคู้ยายหมี อำเภอสนามชัยเขต จังหวัด

ฉะเชิงเทรา…

-๒-

ฉะเชิงเทราไม่ลงลายมือชื่อรับรองแนวเขตที่ดินให้กับผู้ร้องเรียน นั้น จากการแสวงหาข้อเท็จจริงปรากฏว่า   
กรณีที่มีการร้องเรียน ดังกล่าว สืบเนื่องจากนายสมศักดิ์ สุขสุด และนางสงบ แผงพันธ์ พี่น้องร่วมบิดามารดา

เดียวกันกับผู้ร้องเรียน ยกเว้นผู้ร้องเรียน ได้ยื่นคำขอรับการจัดที่ดินและรังวัดแบ่งแยกที่ดิน ส.ป.ก. แปลงเลขที่ ๑๕๓, ๑๕๔, ๑๕๕ และ ๑๕๖ ซึ่งเดิมมีนายหลง ปริงกระโทก บิดาของผู้ร้องเรียนเป็นผู้จับจองและเข้าทำประโยชน์แต่ต่อมาได้เสียชีวิต ดังนั้น ผู้ร้องเรียนจึงยื่นคำร้องคัดค้านการจัดที่ดิน ทั้งนี้ ในขณะทำการรังวัดแบ่งแยกที่ดินเมื่อปี พ.ศ. ๒๕๖๕ ผู้ร้องเรียนกล่าวอ้างว่า นายสมศักดิ์ สุขสุด ได้มอบอำนาจให้  
ผู้ร้องเรียน เปลี่ยนชื่อเป็นผู้ครอบครองและเข้าทำประโยชน์ในที่ดินแปลงที่พิพาทเป็นชื่อของผู้ร้องเรียน นายสำอางค์ ชามนตรี ผู้ใหญ่บ้านหมู่ที่ ๑๖ ตำบลคู้ยายหมี อำเภอสนามชัยเขต จังหวัดฉะเชิงเทรา จึงได้เรียกผู้ที่เกี่ยวข้องมาให้ถ้อยคำ ปรากฏว่า นายสมศักดิ์ สุขสุด มิได้มอบอำนาจให้กระทำการแทนแต่อย่างใด นายสำอางค์ ชามนตรี จึงมิได้ลงลายมือชื่อรับรองให้กับผู้ร้องเรียน อีกทั้งหนังสือที่ผู้ร้องเรียนนำมาให้รับรองนั้นมิใช่หมาย คำสั่งศาล หรือหนังสือแจ้งของทางราชการที่ชอบด้วยกฎหมายแต่อย่างใด ส่วนกรณีที่นายสำอางค์ ชามนตรี ลงลายมือชื่อรับรองแนวเขตให้นางสงบ แผงพันธ์ นั้น เป็นการลงลายมือชื่อเพื่อรับรองแนวเขต ที่ดินซึ่งเป็นที่ดินของนางสงบ แผงพันธ์ มิใช่ที่ดินแปลงเลขที่ ๑๕๔ ที่ผู้ร้องเรียนกล่าวอ้างแต่อย่างใด จากข้อเท็จจริง ข้างต้น ในชั้นนี้จึงยังไม่อาจรับฟังได้ว่า ผู้ใหญ่บ้านหมู่ที่ ๑๖ ตำบลคู้ยายหมี อำเภอ สนามชัยเขตจังหวัดฉะเชิงเทรา ไม่ปฏิบัติตามกฎหมายหรือปฏิบัตินอกเหนือหน้าที่และอำนาจ  
ตามกฎหมายที่ก่อให้เกิดความเดือดร้อนหรือความไม่เป็นธรรมแก่ผู้ร้องเรียน จึงเป็นเรื่องที่มิได้เป็นไป  
ตามมาตรา ๒๒ (๒) ตามประกาศผู้ตรวจการแผ่นดิน พ.ศ. ๒๕๖๒ ซึ่งกำหนดเรื่องที่ผู้ตรวจการแผ่นดิน  
ไม่รับไว้พิจารณาตามมาตรา ๓๗ (๘) แห่งพระราชบัญญัติประกอบรัฐธรรมนูญว่าด้วยผู้ตรวจการแผ่นดิน พ.ศ. ๒๕๖๐

๒.๒ กรณีร้องเรียนสำนักงานการปฏิรูปที่ดินจังหวัดฉะเชิงเทรา ไม่รังวัดสอบเขตที่ดิน ที่ผู้ร้องเรียนยื่นเรื่องเมื่อวันที่ ๒๓ กันยายน ๒๕๖๔ นั้น จากการแสวงหาข้อเท็จจริงปรากฏว่า ผู้ร้องเรียนได้เคยร้องเรียนในประเด็นเดียวกันว่าสำนักงานการปฏิรูปที่ดินจังหวัดฉะเชิงเทราไม่รังวัดสอบเขตที่ดินอันเป็นที่ดินแปลงเดียวกัน และบ้านที่พิพาทหลังเดียวกัน โดยอาศัยคำขอฉบับลงวันที่ ๒๓ กันยายน ๒๕๖๔ ซึ่งเป็นคำขอฉบับเดียวกัน กับเรื่องร้องเรียนดังกล่าว และผู้ตรวจการแผ่นดินได้เคยมีคำวินิจฉัยตามเรื่องร้องเรียนเลขดำที่ ๒๗๗๓/๒๕๖๕ เรื่องร้องเรียนเลขแดงที่ ๒๖๐๖/๒๕๖๖ แล้ว โดยสรุปว่า ที่ดินแปลงเลขที่๑๕๔ ซึ่งเป็นที่ตั้งของบ้านเลขที่ ๕ โดยผู้ร้องเรียนได้เคยยื่นคำขอรับอนุญาตการจัดที่ดิน นั้น ส.ป.ก. ฉะเชิงเทรา ได้ดำเนินการสอบสวนสิทธิผู้ร้องเรียนเป็นที่ยุติแล้วว่าผู้ร้องเรียนเป็นผู้ครอบครองที่ดินแปลงดังกล่าวแต่เนื่องจากผู้ร้องเรียนมีความประสงค์จะขอรับการจัดที่ดินทุกแปลง พี่น้องของผู้ร้องเรียน  
ซึ่งครอบครองที่ดินแปลงอื่นจึงคัดค้าน อีกทั้งผู้ปกครองท้องที่ไม่ลงนามในคำรับรองของผู้ปกครองท้องที่เกี่ยวกับการถือครองและทำประโยชน์ในที่ดิน เป็นเหตุให้ ส.ป.ก ฉะเชิงเทรา ยังไม่สามารถพิจารณาดำเนินการจัดที่ดินให้กับผู้ร้องเรียนได้ ดังนั้น ปัญหาตามคำร้องเรียนในเรื่องนี้เป็นเรื่องที่ไม่ได้เป็นไปตามมาตรา ๒๒ (๒) ตามประกาศผู้ตรวจการแผ่นดิน พ.ศ. ๒๕๖๒ ซึ่งกำหนดเรื่องที่ผู้ตรวจการแผ่นดินไม่รับไว้พิจารณาตามมาตรา ๓๗ (๘) แห่งพระราชบัญญัติประกอบรัฐธรรมนูญว่าด้วยผู้ตรวจการแผ่นดิน พ.ศ. ๒๕๖๐ ดังนั้นเรื่องร้องเรียนในเรื่องนี้จึงถือเป็นกรณีที่ผู้ตรวจการแผ่นดินเคยสรุปผลการพิจารณาแล้ว และ  
ไม่ปรากฏพยานหลักฐานหรือข้อเท็จจริงใหม่อันอาจทำให้ผลการพิจารณาเปลี่ยนแปลงไปซึ่ง มาตรา ๓๗ (๗) แห่งพระราชบัญญัติประกอบรัฐธรรมนูญว่าด้วยผู้ตรวจการแผ่นดิน พ.ศ. ๒๕๖๐ บัญญัติห้ามมิให้ผู้ตรวจการแผ่นดินรับเรื่องร้องเรียนที่มีลักษณะ ดังกล่าวไว้พิจารณา

๓. ข้อพิจารณา…

-๓-

**๓. ข้อพิจารณา**

ศูนย์ดำรงธรรมจังหวัดฉะเชิงเทราพิจารณาแล้ว เห็นควรดำเนินการ ดังนี้

๓.๑ รับทราบคำวินิจฉัยยุติเรื่องร้องเรียน และข้อเสนอแนะของผู้ตรวจการแผ่นดิน   
ตามข้อ ๒

๓.๒ แจ้งให้อำเภอสนามชัยเขต ส.ป.ก. ฉะเชิงเทรา องค์กรปกครองส่วนท้องถิ่น  
ในพื้นที่ และผู้ปกครองท้องที่ ดำเนินการเจรจาไกล่เกลี่ยข้อพิพาทกรณีดังกล่าวอย่างสมานฉันท์ พร้อมทั้งกำชับให้ปฏิบัติหน้าที่ให้เป็นไปตามกฎหมายและระเบียบของทางราชการที่กำหนดไว้อย่างเคร่งครัด แล้วรายงานผลให้จังหวัดฉะเชิงเทราทราบ ภายใน ๑๕ วัน นับแต่ได้รับหนังสือ

**๔. ข้อเสนอ**

จึงเรียนมาเพื่อโปรดพิจารณา หากเห็นชอบโปรดลงนามในหนังสือที่เสนอมาพร้อมนี้

ที่ ฉช ๐๐๑๗.๑/ว ศาลากลางจังหวัดฉะเชิงเทรา

ถนนเรืองวุฒิ ฉช ๒๔๐๐๐

ตุลาคม ๒๕๖๗

**เรื่อง** แจ้งผลการวินิจฉัยของผู้ตรวจการแผ่นดิน

**เรียน** นายอำเภอสนามชัยเขต

อ้างถึง ๑. หนังสือจังหวัดฉะเชิงเทรา ที่ ฉช ๐๐๑๗.๑/๗๔๔๐ ลงวันที่ ๔ มิถุนายน ๒๕๖๗

๒. หนังสือสำนักงานผู้ตรวจการแผ่นดิน ด่วนที่สุด ที่ ผผ ๐๙๐๑/๒๕๖๗ ลงวันที่ ๒๙ กันยายน ๒๕๖๖

สิ่งที่ส่งมาด้วย สำเนาหนังสือสำนักงานผู้ตรวจการแผ่นดิน ด่วนที่สุด ที่ ผผ ๐๘๐๓/๒๗๘๙

ลงวันที่ ๓๐ กันยายน ๒๕๖๗ จำนวน ๑ ชุด

ตามหนังสือที่อ้างถึง จังหวัดฉะเชิงเทรา แจ้งรายงานผลการตรวจสอบข้อเท็จจริงจากสำนักงานการปฏิรูปที่ดินแก่อำเภอสนามชัยเขตทราบ เพื่อพิจารณาดำเนินการในส่วนที่เกี่ยวข้อง พร้อมทั้งให้ร่วมกับสำนักงานการปฏิรูปที่ดินจังหวัดฉะเชิงเทรา องค์กรปกครองส่วนท้องถิ่นในพื้นที่ และผู้ปกครองท้องที่ ดำเนินการเจรจาไกล่เกลี่ยข้อพิพาทกรณีดังกล่าวอย่างสมานฉันท์ แล้วรายงานผลให้จังหวัดฉะเชิงเทราทราบ นั้น

จังหวัดฉะเชิงเทรา ขอเรียนว่า สำนักงานผู้ตรวจการแผ่นดินได้แจ้งผลคำวินิจฉัยเกี่ยวกับเรื่องร้องเรียนข้างต้นของผู้ตรวจการแผ่นดิน ในเรื่องร้องเรียนเลขแดงที่ ๒๒๖๘/๒๕๖๗ ลงวันที่ ๓๐ กันยายน ๒๕๖๗ สรุปความได้ว่า ผู้ตรวจการแผ่นดินไม่รับเรื่องเรียนดังกล่าว ไว้พิจารณาตามมาตรา ๓๗ (๘) แห่งพระราชบัญญัติประกอบรัฐธรรมนูญว่าด้วยผู้ตรวจการแผ่นดิน พ.ศ. ๒๕๖๐ และวินิจฉัยยุติเรื่องร้องเรียนดังกล่าว ตามมาตรา ๓๗ วรรคสอง แห่งพระราชบัญญัติฉบับเดียวกัน ในการนี้ จังหวัดฉะเชิงเทรา ขอจัดส่งคำวินิจฉัยของผู้ตรวจการแผ่นดินฯ ดังกล่าวเพื่อให้รับทราบ รายละเอียดปรากฏตามสิ่งที่ส่งมาด้วย ทั้งนี้  
ให้ร่วมกับสำนักงานการปฏิรูปที่ดินจังหวัดฉะเชิงเทรา องค์กรปกครองส่วนท้องถิ่นในพื้นที่ และผู้ปกครองท้องที่ ดำเนินการเจรจาไกล่เกลี่ยข้อพิพาทกรณีดังกล่าวอย่างสมานฉันท์ พร้อมทั้งให้ปฏิบัติหน้าที่ให้เป็นไปตามกฎหมายและระเบียบของทางราชการที่กำหนดไว้อย่างเคร่งครัดแล้วรายงานผลให้จังหวัดฉะเชิงเทราทราบ ภายใน ๑๕ วัน นับแต่ได้รับหนังสือฉบับนี้

จึงเรียนมาเพื่อทราบและพิจารณาดำเนินการ

ขอแสดงความนับถือ

สำนักงานจังหวัด

กลุ่มงานศูนย์ดำรงธรรมจังหวัด

โทร. ๐-๓๘๕๑-๒๕๒๐ ต่อ ๑๒๗

โทร./โทรสาร ๐-๓๘๕๑-๓๒๕๙

ที่ ฉช ๐๐๑๗.๑/ว ศาลากลางจังหวัดฉะเชิงเทรา

ถนนเรืองวุฒิ ฉช ๒๔๐๐๐

ตุลาคม ๒๕๖๗

**เรื่อง** แจ้งผลการวินิจฉัยของผู้ตรวจการแผ่นดิน

**เรียน** ปฏิรูปที่ดินจังหวัดฉะเชิงเทรา

อ้างถึง ๑. หนังสือจังหวัดฉะเชิงเทรา ที่ ฉช ๐๐๑๗.๑/๗๔๔๐ ลงวันที่ ๔ มิถุนายน ๒๕๖๗

๒. หนังสือสำนักงานผู้ตรวจการแผ่นดิน ด่วนที่สุด ที่ ผผ ๐๙๐๑/๒๕๖๗ ลงวันที่ ๒๙ กันยายน ๒๕๖๖

๓. หนังสือสำนักงานการปฏิรูปที่ดินจังหวัดฉะเชิงเทรา ที่ ฉช ๐๐๑๑/๑๖๙๔

ลงวันที่ ๘ พฤษภาคม ๒๕๖๗

สิ่งที่ส่งมาด้วย สำเนาหนังสือสำนักงานผู้ตรวจการแผ่นดิน ด่วนที่สุด ที่ ผผ ๐๘๐๓/๒๗๘๙

ลงวันที่ ๓๐ กันยายน ๒๕๖๗ จำนวน ๑ ชุด

ตามหนังสือที่อ้างถึง สำนักงานการปฏิรูปที่ดินจังหวัดฉะเชิงเทรา ชี้แจงข้อเท็จจริงและส่งเอกสารหลักฐานเพื่อพิจารณากรณีเรื่องร้องเรียนต่อผู้ตรวจการแผ่นดิน ต่อจังหวัดฉะเชิงเทรา ความละเอียดทราบแล้ว นั้น

จังหวัดฉะเชิงเทรา ขอเรียนว่า สำนักงานผู้ตรวจการแผ่นดินได้แจ้งผลคำวินิจฉัยเกี่ยวกับเรื่องร้องเรียนข้างต้นของผู้ตรวจการแผ่นดิน ในเรื่องร้องเรียนเลขแดงที่ ๒๒๖๘/๒๕๖๗ ลงวันที่ ๓๐ กันยายน ๒๕๖๗ สรุปความได้ว่า ผู้ตรวจการแผ่นดินไม่รับเรื่องเรียนดังกล่าว ไว้พิจารณาตามมาตรา ๓๗ (๘) แห่งพระราชบัญญัติประกอบรัฐธรรมนูญว่าด้วยผู้ตรวจการแผ่นดิน พ.ศ. ๒๕๖๐ และวินิจฉัยยุติเรื่องร้องเรียนดังกล่าว ตามมาตรา ๓๗ วรรคสอง แห่งพระราชบัญญัติฉบับเดียวกัน ในการนี้ จังหวัดฉะเชิงเทรา ขอจัดส่งคำวินิจฉัยของผู้ตรวจการแผ่นดินฯ ดังกล่าวเพื่อให้รับทราบ รายละเอียดปรากฎตามสิ่งที่ส่งมาด้วย ทั้งนี้  
ให้ร่วมกับอำเภอสนามชัยเขต องค์กรปกครองส่วนท้องถิ่นในพื้นที่ และผู้ปกครองท้องที่ ดำเนินการเจรจา  
ไกล่เกลี่ยข้อพิพาทกรณีดังกล่าวอย่างสมานฉันท์ พร้อมทั้งให้ปฏิบัติหน้าที่ให้เป็นไปตามกฎหมายและระเบียบ  
ของทางราชการที่กำหนดไว้อย่างเคร่งครัดแล้วรายงานผลให้จังหวัดฉะเชิงเทราทราบ ภายใน ๑๕ วัน นับแต่ได้รับหนังสือฉบับนี้

จึงเรียนมาเพื่อทราบและพิจารณาดำเนินการ

ขอแสดงความนับถือ

สำนักงานจังหวัด

กลุ่มงานศูนย์ดำรงธรรมจังหวัด

โทร. ๐-๓๘๕๑-๒๕๒๐ ต่อ ๑๒๗

โทร./โทรสาร ๐-๓๘๕๑-๓๒๕๙